Štipendium

Štipendium je peňažná dávka poskytovaná žiakovi, študentovi, alebo mladému vedeckému pracovníkovi, ktorá má podporiť jeho vzdelanie. Finančné prostriedky štipendií sú udeľované na základe rôznych kritérií, ktoré si stanovuje darca alebo zakladateľ fondu, alebo organizácie poskytujúcej štipendium. Štipendium môže byť poskytované štátom alebo súkromnou inštitúciou. Môže byť udeľované na základe politických alebo sociálnych kritérií, výnimočných študijných, vedeckých alebo tvorivých výsledkov a podobne.Zákon z 21. februára 2002 o vysokých školách a o zmene a doplnení niektorých zákonov. Zbierka zákonov č. 131/2002, s. 1500 Peniaze udelené ako štipendium, sú zvyčajne nevratné a nie sú pôžičkou. Študent, ktorý ich obdržal ich preto nemusí splácať.

V zmysle súčasnej slovenskej legislatívy sú doktorandi študentmi, nie zamestnancami a ich príjem je taktiež považovaný za tzv. doktorandské štipendium, ktoré ako také nepodlieha zdaneniu.Balažovičová, E., Fedák, M., Košťálová, K., Marcin, L., Szórádová, M., Zimanová, K. a kol. Sprievodca mobilitou výskumných pracovníkov Euraxess Slovensko, SAIA, Bratislava, 2012, s. 10 V niektorých prípadoch však môže byť chápané ako príjem.Predpis č. 417/2013 Z. z. Zákon o pomoci v hmotnej núdzi a o zmene a doplnení niektorých zákonov

Existujú rôzne druhy štipendií, napr. sociálne štipendium, ktoré prispieva na úhradu nákladov spojených so štúdiom, pre sociálne znevýhodnených študentov. Iným typom je prospechové štipendium, ktoré je udeľované školou študentom s vynikajúcimi študijnými výsledkami. Existujú aj štipendiá pre študentov zo zahraničia, alebo štipendiá pre študentov, ktorí študujú v zahraničí.

 Referencie 

 Iné projekty 

 Externé odkazy 
 Štipendiá a programy na webe Ministerstva školstva SR
 Granty a štipendiá na webe Ministerstva školstva SR
 Štipendiá a granty na webe Slovenskej akademickej informačnej agentúry (databáza štipendií a grantov, publikácie)
 Národný štipendijný program SR na webe Slovenskej akademickej informačnej agentúry
 Študujem doma, Slovensko ma odmení – štipendium pre talentovaných domácich študentov na I. a II. stupni VŠ, ktorí zostanú študovať na Slovensku
 Vládne štipendiá SR pre zahraničných študentov na webe SlovakAid Slovenskej agentúry pre medzinárodnú rozvojovú spoluprácu


Kategória:Vzdelávanie
Kategória:Ocenenia
Kategória:Vysoké školy